b'\n_START_ARTICLE_\nSanta Marta\n_START_PARAGRAPH_\nSanta Marta er hovedstad i provinsen i Magdalena i Colombia. Byen ligger ute ved den karibiske kysten og var den f\xc3\xb8rste byen som ble grunnlagt i Colombia._NEWLINE_S\xc3\xb8r for byen ligger de to h\xc3\xb8yeste fjellene i Colombia, Pico Crist\xc3\xb3bal Col\xc3\xb3n og Pico Sim\xc3\xb3n Bol\xc3\xadvar. Santa Marta er et popul\xc3\xa6rt turistm\xc3\xa5l p\xc3\xa5 grunn av de n\xc3\xa6rliggende strandstedene Taganga og El Rodadero, i tillegg til Tayrona nasjonalpark, som befinner seg \xc3\xb8st for byen.\n_START_SECTION_\nHistorie\n_START_PARAGRAPH_\nByen ble grunnlagt av den spanske erobreren Rodrigo de Bastidas, som valgte omr\xc3\xa5det p\xc3\xa5 grunn av dets naturlige skj\xc3\xb8nnhet og trygg havn. I dag er Santa Marta en viktig havneby og sentrum for turisme, historie og kultur._NEWLINE_Det er den f\xc3\xb8rste byen som ble grunnlagt i Colombia og den andre i S\xc3\xb8r-Amerika._NEWLINE_Sim\xc3\xb3n Bol\xc3\xadvar d\xc3\xb8de p\xc3\xa5 g\xc3\xa5rden Quinta de San Pedro Alejandrino i utkanten av Santa Marta 17. desember 1830._NEWLINE_Omr\xc3\xa5det hvor Santa Marta ligger, var f\xc3\xb8r ankomsten av spanske oppdagelsesreisende bebodd av indianere fra tayronakulturen.\n_START_SECTION_\nGeografi\n_START_PARAGRAPH_\nSanta Marta hadde 409 480 innbyggere i 2008, med totalt 435 079 innbyggere i hele kommunen i et omr\xc3\xa5de med 2 381 km.\n_START_SECTION_\nTurisme\n_START_PARAGRAPH_\nLas Fiestas del Mar er en festival som feires hvert \xc3\xa5r. Festivalens slagord er \xc2\xabSanta Marta, la Magia de tenerlo todo\xc2\xbb (\xc2\xabSanta Marta, det magiske ved \xc3\xa5 ha alt\xc2\xbb)._NEWLINE_En popul\xc3\xa6r aktivitet er dykking i de n\xc3\xa6rliggende korallrevene.'